b'\n_START_ARTICLE_\nPoieni (T\xc3\xa2rgu Ocna), Bac\xc4\x83u\n_START_SECTION_\nGeografie\n_START_PARAGRAPH_\nLocalitatea se afl\xc4\x83 a\xc8\x99ezat\xc4\x83 \xc3\xaentre dealurile M\xc4\x83gura Ocnei la sud \xc8\x99i Balta Ilinoaia la nord iar la est av\xc3\xa2nd r\xc3\xa2ul Trotu\xc8\x99. Spre nord, se afl\xc4\x83 limita ora\xc8\x99ului T\xc3\xa2rgu Ocna cu comuna Dofteana.\n_START_SECTION_\nEconomie\n_START_PARAGRAPH_\nLa intrarea dinspre ora\xc8\x99 se afl\xc4\x83 prima sond\xc4\x83 cu foraj mecanic din Rom\xc3\xa2nia \xc3\xaen anul 1861 \xc8\x99i a c\xc3\xa2torva zeci de pu\xc8\x9buri petroliere f\xc4\x83cute \xc3\xaen secolul al XIX-lea (1861, 5 iunie) de c\xc4\x83tre francezul Olivier de Lalande cu ajutorul \xc8\x9baranilor pu\xc8\x9bari. Dezvoltarea acestei ramuri industriale cunoa\xc8\x99te o u\xc8\x99oar\xc4\x83 \xc3\xaenviorare la \xc3\xaenceputul secolului trecut. Dup\xc4\x83 1909, mai mul\xc8\x9bi \xc3\xaentreprinz\xc4\x83tori (\xe2\x80\x9eManoliu & Davidescu\xe2\x80\x9d, Henry Watchins, Rubi Waiberg din Bucure\xc8\x99ti \xc8\x99i c\xc3\xa2\xc8\x9biva din zonele Ploie\xc8\x99ti \xc8\x99i Bucovina) solicit\xc4\x83 prim\xc4\x83riei concesionarea unor terenuri din Gura Sl\xc4\x83nicului, P\xc4\x83curi \xc8\x99i Mosoare pentru a extrage petrol \xc8\x99i ozocherit\xc4\x83. Prim\xc4\x83ria va constitui taxe pe pu\xc8\x9burile de petrol \xc3\xaen anul 1911. \xc3\x8en acel an erau 11 proprietari Theodor Trofin, Vlad Telega, Dumitru Bordea, Neculai Cristea, Iordache Telega, Ghi\xc8\x9b\xc4\x83 Doli\xc8\x99, Sima Aronovici, Gheorghe Ioan Negri, Henry Watchins, Haim \xc8\x99i Iancu Toivi._NEWLINE_\xc3\x8en anul 1911, cele 58 pu\xc8\x9buri de la Mosoare d\xc4\x83deau o produc\xc8\x9bie de 119 939 kg.\n_START_SECTION_\nCimitirul Eroilor c\xc4\x83zu\xc8\x9bi pe dealul Cire\xc8\x99oaia\n_START_PARAGRAPH_\nEroii de pe dealul Cire\xc8\x99oaia au fost ridica\xc8\x9bi abia la un an dup\xc4\x83 b\xc4\x83t\xc4\x83lie, \xc3\xaen anul 1919 r\xc4\x83m\xc3\xa2n\xc3\xa2nd doar cadavrele lor deposedate p\xc3\xa2n\xc4\x83 \xc8\x99i de haine, \xc3\xaenc\xc4\x83l\xc8\x9b\xc4\x83minte etc. Ini\xc8\x9bial au fost \xc3\xaengropa\xc8\x9bi \xc3\xaen cimitirul bisericii \xe2\x80\x9eSchimbarea la Fa\xc8\x9b\xc4\x83\xe2\x80\x9d dar \xc3\xaen anul 1934 Societatea \xe2\x80\x9eCultul Eroilor\xe2\x80\x9d a construit un monument plus cimitir cu form\xc4\x83 trapezoidal\xc4\x83, latura mic\xc4\x83 av\xc3\xa2nd 16,33 m iar latura mare 44 m, fiind \xc3\xaemprejmuit cu un zid de piatr\xc4\x83. Ansamblul este format dintr-un obelisc de form\xc4\x83 dreptunghiular\xc4\x83 care are inscrip\xc8\x9bia Aici odihnesc osta\xc8\x99ii necunoscu\xc8\x9bi / Osta\xc8\x99i ce a\xc8\x9bi c\xc4\x83zut pentru \xc8\x9bar\xc4\x83 / Vitejii ai credin\xc8\x9bei solda\xc8\x9bi / Ori unde-n morminte voi sta\xc8\x9bi / V\xc4\x83 fie \xc8\x9b\xc4\x83r\xc3\xa2na u\xc8\x99oar\xc4\x83. (Mircea D. R\xc4\x83dulescu)._NEWLINE_Dintre unit\xc4\x83\xc8\x9bile participante amintim: Regiment 17 Infanterie Mehedin\xc8\x9bi, 19 Infanterie, 1 V\xc3\xa2n\xc4\x83tori de Munte \xc8\x99i altele.'